《和萧孚有新年》
元代·刘诜

闭门十日雨漫漫，诗思焦枯酒盏乾。杜若水生江舫集，海棠风起郡斋寒。

千年竞转青春易，百药重回白发难。知子颇忧天下事，可能参错立朝端。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。